Հարցին, թե համաձա՞յն է այն տեսակետի հետ, որ փողոցային պայքարը հիասթափության կտանի, Էդմոն Մարուքյանը պատասխանեց. «Մենք ժամանակին ասել ենք, որ մարդկանց չի կարելի տանել հերթական պարտության, չի կարելի կրկնել 20-25 տարվա ընդդիմության կողմից թույլ տրված սխալները: Մենք այդ համոզման ենք, որ չի կարելի, բայց եթե ուժերից մեկն ունի մի ծրագիր, որը չի տանում հիասթափության, ես չեմ ուզում, որ դրա հնարավորությունը սահմանափակել: Մարդիկ կան՝ հավատում են ինչ-որ բաների, որ մյուսները չեն հավատում, հետևաբար՝ մյուսները, ովքեր չեն հավատում, պետք է հարգեն նրանց, ովքեր հավատում են և նրանք, ովքեր հավատում են, պետք է հարգեն նրանց ովքեր չեն հավատում»,-եզրափակեց նա: